**Eesti Mootorrattaspordi Föderatsioon (EMF) nõukogu koosoleku protokoll**

**Aeg:** 03.04.2024 algusega 12:00

**Koht:** EMF kontor, Pärnu mnt 139E/11, Tallinn

**Osalejad:** EMF Nõukogu:Raul Koov, Jorma Arukase,Marken Murumaa, Anti Kala (veebis), Kert

Pääbo

**Kutsutud:** EMFjuhatuse liige/peasekretär Martin Arumäe,EMF spordidirektor Tõnu Seil

**Koosoleku juhataja:** Raul Koov, Koosoleku protokollija Tõnu Seil

**PÄEVAKORD:**

1. EMF 2024 eelarve ülevaade;
2. EMF Põhikirja muudatustest;
3. EMF digilahendused;
4. Muud küsimused:

* EOK Sportlaskomisjoni valimised
* Raamatu projekt „Kalevi Suursõit 65“
* Triali MM 2024 Tallinnas
* EMF tuleviku küsimused

**PKP. 1. EMF 2024 eelarve ülevaade**

M. Arumäe andis nõukogule ülevaate EMF 2024 planeeritud tuludest ja kuludest artiklite kaupa ning selgitas, et nõukogu on eelnevalt saanud eelarve materjali, mille põhjal toimus koosolekul edasine arutelu. Arutati eelarve põhja raamatupidamislikult ühtima panemist ja arvete selgitusi. M. Arumäe andis ülevaate EMF alarühmade toetustest 2024, üldistest rahavoogudest, litsentsidest, jooksvatest arvetest, FIM liikmemaksudest ja kalendritasudest, meediakuludest ja plaanist, tööjõukuludest jm. Arutati kulude optimeerimise võimalust ja võimalike lisavahendite kaasamise võimalust.

**Otsused:**

* esitatud informatsioon võeti nõukogu poolt teadmiseks ja EMF 2024 eelarve edastatakse nõukogule peale täienduste tegemistuuesti tutvumiseks.
* EMF 2024 eelarvet tutvustatakse liikmesklubidele mai Üldkogul

**PKP.2. EMF Põhikirja muudatustest**

Nõukogu esimees R. Koov andis ülevaate EMF Põhikirja muudatusettepanekutest, mille raames tuleks uuendada eelkõige EMF juhtimisstruktuuri. Põhikirja muudatuste eesmärgiks on viia see vastavusse tänapäevaste spordi katusorganisatsioonide juhtimismudelitega ning värskendada ka muid olulisi punkte Põhikirjas. Vajalik on lähtuda peamiselt MTÜ-de seadusest, Spordiseadusest, nendes tehtud muudatustest ja EMF igapäevasest toimetamisest.

**Otsused:** EMF Põhikirja muudatusettepanekute draft saadetakse liikmesklubidele arvamuse avaldamiseks ja ettepanekute tegemiseks korralisele Üldkogule mais.

**PKP.3. EMF digilahendused**

M. Arumäe ja T. Seil andsid nõukogule ülevaate EMF-i kodulehe ja veebilahenduse arendamise vajadusest ja protsessist. Eesmärgiks on, et EMF koduleht, registreerimised, tasumised jm oleksid lihtsamini käsitletavad, kiired ning funktsionaalsed (telefoni äppi lahendusena jm). M. Arumäe selgitas, et EMF on teinud FIM-le ka vastava taotluse ja see on saanud positiivse, kuid osalise finantseerimisotsuse. T. Seil selgitas lisaks, et vajadusel otsime lisavahendeid kogu projekti tervikteostumise osas. Nõukogu saab lähiajal ka vastavad hinnapakkumised, mille järgi saab teha otsused projekti rakendamiseks 2024/2025. Nõukogu arutas ka seda, et tulevikus uuel EMF kodulehel pakutaval peab olema seos sotsiaalmeediaga, jälgitavusega, reklaamiväljunditega jne.

**Otsused:** esitatud informatsioon võeti teadmiseks, projekti täpsustatakse peale hinnapakkumisi ning sellega liigutakse edasi

**PKP.4. Muud küsimused:**

* **EOK Sportlaskomisjoni valimised**

T. Seil andis nõukogule ülevaate EOK sportlaskomisjoni valimistest, kuhu valitakse 5-9 liiget neljaks aastaks. Igal alaliidul on võimalik sportlaskomisjoni valimistele esitada kuni kaks kandidaati, kus esindatud nais- ja meessportlased, kes on kuulunud viimase nelja aasta jooksul Eesti koondistesse. Nõukogu arutas erinevaid EMF sportlaskandidaate.

**Otsused:** T. Seil räägib kandidaatidega läbi nende nõusolekuks kandideerima EOK sportlaskomisjoni.

* **Raamatu projekt „Kalevi Suursõit 65“**

M. Arumäe tutvustas nõukogule raamatu projekti „Kalevi Suursõit 65“. Eesmärk on koos kirjastusega Helios koostada ülevaatlik teos raamatuna, tähistamaks 65 aasta möödumist esimesest Kalevi Suursõidust Pirital. EMF-l antud projektiga lisakulusid ei kaasne.

**Otsused:** Nõukogu võttis esitatud informatsiooni teadmiseks ja andis heakskiidu projekti teostamiseks

* **Triali MM 2024 Tallinnas**

T. Seil andis nõukogule teada, et Eesti on saanud FIM-lt võimaluse korraldada 26.10.2024 Tallinnas, Unibet Arenal Triali maailmameistrivõistlused. Korraldusmeeskonnaks on Trixs-se võistluse eestvedajad. Triali MM-i loodetakse Tallinnas korraldada ka järgnevatel aastatel.

**Otsused:** Nõukogu võttis esitatud informatsiooni teadmiseks

* **EMF tuleviku küsimused**

M. Arumäe andis ülevaate EMF tulevikust, töökorraldusest ja tegevusplaanidest. Nõukogus toimus arutelu. Oluliseks peeti, et mais 2024 toimub EMF Üldkoosolek, koos majandusaasta aruande kinnitamise, juhatuse liikme valimise ja EMF Põhikirja muudatusettepanekute tutvustamisega.

**Otsused:** Otsustati, et EMF Üldkogu toimub 08.05.2024 Viljandis, mille koht ja kellaaeg täpsustub ning liikmesklubidele saadetakse vastav info Üldkogu kutsega

Nõukogus arutati veel erinevate motoalade demopäevade korraldamist, 2024 hooaja medalite ja karikate tellimist, EMF sidepartneri hindade korrigeerimise vajadust, toetajate klubiga edasi töötamist ning hobikrossi korraldajatega koostööd.

**Otsused:** esitatud informatsioon ja arutelu võeti teadmiseks ning nende teemadega liigutakse jooksvalt edasi EMF sekretariaadi ja nõukogu poolt kokku lepitud töögraafikuga

Koosoleku lõpp 17:00